Færgen Egholm II sank, fordi lugerne ikke var vandtætte. Det slås nu fast i en ny rapport fra Søfartsstyrelsens opklaringsenhed. Ifølge rapporten sank færgen, fordi lugerne ikke var tætnet ordentligt efter at have været åbnet. På turen fra Svendborg til Hirtshals d. 17. oktober tog færgen vand ind gennem lugerne, og vandet spredte sig således til under dækket og fik til sidst færgen til at synke. Den nye Egholmfærge, Egholm II, skulle egentlig allerede ved årsskiftet have været indsat på ruten i Limfjorden, men øboerne må på grund af forliset indtil videre væbne sig med tålmodighed frem til sommer, hvor færgen forhåbentligt er blevet ordnet.
Utætte luger var skyld i, at Egholmfærgen sank tilbage i oktober sidste år. Det vurderer Søfartsstyrelsens opklaringsenhed. Læs rapporten her.